Úradný vestník L 091 , 31/03/2001 S. 0062 - 0063



Nariadenie Komisie (ES) č. 653/2001 z 30. marca 2001, ktorým sa stanovuje maximálna výška kompenzačnej pomoci vyplývajúcej z výmenného kurzu libry šterlingov, ktorá sa bude uplatňovať 31. decembra 2000 a 1. januára 2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2799/98 z 15. decembra 1998, ktoré stanovuje agromonetárne opatrenia pre euro [1], najmä na jeho článok 5, keďže: (1) článok 5 ods. 1 nariadenia (ES) č. 2799/98 stanovuje, že kompenzačné platby sa môžu vyplácať v prípadoch, keď výmenný kurz platný v deň operatívnej udalosti je nižší ako ten, ktorý bol platný pred ňou. Toto ustanovenie sa však netýka výšky, na ktorú sa vzťahoval nižší kurz, než bol nový kurz v období 24 mesiacov tesne pred tým, než začal platiť nový kurz; (2) výmenný kurz za libru šterlingov, ktorý bol platný v deň operatívnej udalosti 31. decembra 2000 a 1. januára 2001, bol nižší ako ten, ktorý platil pred ním; (3) kompenzačná pomoc sa vypláca za podmienok stanovených v nariadení (ES) č. 2799/98 a v nariadení Komisie (ES) č. 2808/98 z 22. decembra 1998, v ktorom sa stanovujú podrobné pravidlá na aplikáciu agromonetárneho systému eura v poľnohospodársve [2], ktoré bolo naposledy zmenené a doplnené nariadením (ES) č. 2452/2000 [3]; (4) výška kompenzačnej pomoci je stanovená v súlade s článkami 5 a 9 nariadenia (ES) č. 2799/98 a s článkom 10 nariadenia (ES) č. 2808/98; (5) opatrenia stanovené v tomto nariadení sú v súlade so stanoviskom príslušných riadiacich výborov, PRIJALA TOTO NARIADENIE: Článok 1 Maximálna výška prvej dávky kompenzačnej pomoci, ktorú môže poskytnúť Spojené kráľovstvo v dôsledku zníženia zaznamenaného v dni operatívnej udalosti 31. decembra 2000 a 1. januára 2001 výmenného kurzu za libru šterlingov v porovnaní s predchádzajúcim kurzom, je stanovená v prílohe k tomuto nariadeniu. Článok 2 Toto rozhodnutie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. marca 2001 Za Komisiu Franz Fischler člen Komisie [1] Ú. v. ES L 349, 24.12.1998, s. 1. [2] Ú. v. ES L 349, 24.12.1998, s. 36. [3] Ú. v. ES L 282, 8.11.2000, s. 9. -------------------------------------------------- PRÍLOHA Maximálne čiastky prvej tranže kompenzačnej pomoci vyjadrenej v miliónoch eur Opatrenia | Spojené kráľovstvo | Typ | Nariadenie | Prémia na dojčiace kravy | Článok 6 ods. 1 nariadenia (ES) č. 1254/1999 | 4,958688 | Dodatočná prémia na dojčiace kravy | Článok 6 ods. 5 nariadenia (ES) č. 1254/1999 | 0,157920 | Prémie na býkov | Článok 4 nariadenia (ES) č. 1254/1999 | 5,922000 | Prémia za zníženie sezónnosti | Článok 5 nariadenia (ES) č. 1254/1999 | 0,000000 | Prémia za extenzifikáciu | Článok 13 nariadenia (ES) č. 1254/1999 | 3,182088 | Mladí poľnohospodári a menej preferované oblasti | Články 8 a 13 nariadenia (ES) č. 1257/1999 | 1,099518 | | Nariadenie (ES) č. 950/97 | 1,074290 | Predčasný odchod do dôchodku | Článok 10 nariadenia (ES) č. 1257/1999 | | Agrárne životné prostredie | Článok 22 nariadenia (ES) č. 1257/1999 | 1,683822 | Lesníctvo | Článok 29 nariadenia (ES) č. 1257/1999 | 0,475734 | Prémia na bahnice a kozy | Nariadenie (ES) č. 872/84 | 6,470989 | Jednorazová prémia na bahnice | Nariadenie (EHS) č. 1323/90 | 1,595146 | --------------------------------------------------